
RADVILIŠKIO RAJONO SAVIVALDYBĖS TARYBA

SPRENDIMAS
DĖL SUTIKIMO REORGANIZUOTI RADVILIŠKIO RAJONO SAVIVALDYBĖS
ETNINĖS KULTŪROS IR AMATŲ CENTRĄ

2025 m.                           d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 15 straipsnio 4 dalimi, Lietuvos Respublikos civilinio kodekso 2.53 straipsniu, 2.95 straipsnio 2 dalimi ir 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos biudžetinių įstaigų įstatymo 5 straipsnio 3 dalies 5 ir 6 punktais, 24 straipsnio 4, 5, 6, 7, 8, 9, 10, 11, dalimis, Lietuvos Respublikos kultūros centrų įstatymo 11 straipsnio 1 dalies 1 punktu nusprendžia:
. Sutikti reorganizuoti biudžetinę įstaigą – Radviliškio rajono savivaldybės etninės kultūros ir amatų centrą, juridinio asmens kodas 302644114, iki 2025 m. spalio 1 d. jungimo būdu prijungiant jį prie Radviliškio miesto kultūros centro, juridinio asmens kodas 188209029, kuriam pereitų visos Radviliškio rajono savivaldybės etninės kultūros ir amatų centro teisės, pareigos ir funkcijos įsteigiant Radviliškio miesto kultūros centro filialą.
. Nustatyti, kad:
.	reorganizavimo tikslas – didinti biudžetinės įstaigos veiklos ir valdymo efektyvumą, optimizuoti administravimą bei teikiamų paslaugų kokybę. Siekiama racionaliai paskirstyti funkcijas tarp įstaigų, sudarant sąlygas jų veiklai organizuoti taip, kad turimi žmogiškieji ir materialiniai ištekliai būtų naudojami optimaliai, užtikrinant aukštos kokybės kiekvienos įstaigos funkcijų ir uždavinių įgyvendinimą;
.	reorganizavimo būdas – prijungimas;
.	Reorganizuojama biudžetinė įstaiga – Radviliškio rajono savivaldybės etninės kultūros ir amatų centras, adresas: Parko g. 8, Pakiršinio k., Radviliškio r., juridinio asmens kodas – 302644114. Po reorganizavimo įstaiga veiks kaip Radviliškio miesto kultūros centro Pakiršinio dvaro etninės kultūros ir amatų filialas, puoselėjantis tradicinius lietuvių liaudies amatus, siekiantis išsaugoti, perteikti ir aktualizuoti tautinį paveldą per kūrybines dirbtuves, edukacinius užsiėmimus bei bendruomeninius renginius. Filialas taip pat organizuos įvairius kultūrinius renginius ir užtikrins kultūros paslaugų prieinamumą Radviliškio rajono bendruomenei.
.	reorganizavime dalyvaujanti biudžetinė įstaiga – Radviliškio miesto kultūros centras,  Maironio g. 10, LT-82133, Radviliškis, juridinio asmens kodas – 188209029, po reorganizavimo veiksianti įstaiga – Radviliškio miesto kultūros centras,  Maironio g. 10, LT-82133, Radviliškis, juridinio asmens kodas – 188209029, su Radviliškio miesto kultūros centro Pakiršinio dvaro etninės kultūros ir amatų filialu;
.	funkcijos, kurias įgyvendins po reorganizavimo veiksianti biudžetinė įstaiga, bus nustatytos Radviliškio miesto kultūros centro nuostatuose;
.	po reorganizavimo veiksiančios Radviliškio miesto kultūros centro savininko teises ir pareigas įgyvendinanti institucija – savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui).
.	Įpareigoti Šeduvos  kultūros ir amatų centro direktorę, laikinai vykdančią Radviliškio rajono savivaldybės etninės kultūros ir amatų centro direktoriaus pareigas Livitą Tvarevičienę ir Radviliškio miesto kultūros centro direktorę Indrę Ginkevičienę teisės aktų nustatyta tvarka:
.	iki 2025 m. birželio 30 d. parengti Radviliškio rajono etninės kultūros ir amatų centro ir Radviliškio miesto kultūros centro reorganizavimo sąlygų aprašą;
.	iki 2025 m. liepos 15 d. apie Radviliškio miesto kultūros centro ir Radviliškio rajono savivaldybės etninės kultūros ir amatų centro reorganizavimo sąlygų aprašo parengimą vieną kartą paskelbti šių kultūros įstaigų nuostatuose nurodytuose šaltiniuose ir raštu pranešti visiems šių įstaigų kreditoriams;
.	ne vėliau kaip pirmą reorganizavimo sąlygų aprašo viešo paskelbimo dieną pateikti jį Juridinių asmenų registrui;
.	informuoti darbuotojus apie tai, kad pradedamos reorganizavimo procedūros ir atlikti kitas būtinas procedūras.
. Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras	





























RADVILIŠKIO RAJONO SAVIVALDYBĖS TARYBOS SPRENDIMO PROJEKTO  
„DĖL SUTIKIMO REORGANIZUOTI RADVILIŠKIO RAJONO SAVIVALDYBĖS
ETNINĖS KULTŪROS IR AMATŲ CENTRO“
AIŠKINAMASIS RAŠTAS

2025 m. gegužės 14 d.
Radviliškis

. Sprendimo projekto rengimą paskatinusios priežastys, parengto projekto tikslai, sprendimo projekto tikslai ir uždaviniai. 
Sprendimo projekto tikslas – patvirtinti Radviliškio rajono savivaldybės tarybos sprendimo projektą „Dėl Radviliškio rajono savivaldybės etninės kultūros ir amatų centro reorganizavimo“, didinti biudžetinės įstaigos veiklos ir valdymo efektyvumą, optimizuoti administravimą bei gerinti teikiamų paslaugų kokybę. Siekiama racionaliai paskirstyti funkcijas tarp įstaigų, sudarant sąlygas jų veiklai organizuoti taip, kad turimi žmogiškieji ir materialiniai ištekliai būtų naudojami optimaliai, užtikrinant aukštos kokybės kiekvienos įstaigos funkcijų ir uždavinių įgyvendinimą. Sprendimo projektas rengiamas vadovaujantis Lietuvos Respublikos vietos savivaldos įstatymo 6 straipsnio 13 punktu, 15 straipsnio 2 dalies 16 punktu, Lietuvos Respublikos civilinio kodekso 2.95 straipsnio 2 dalimi, 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos biudžetinių įstaigų įstatymo 5 straipsnio 3 dalies 5 ir 6 punktais, Lietuvos Respublikos kultūros centrų įstatymo 11 straipsnio 1 dalies 1 punktu.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatoriai – Radviliškio rajono savivaldybės meras, Radviliškio rajono savivaldybės Kultūros, turizmo ir paveldosaugos skyrius. 
Rengėja – Kultūros, turizmo ir paveldosaugos skyriaus vyriausioji specialistė Milda Mineikytė-Juknė.
. Kaip šiuo metu yra reguliuojami sprendimo projekte aptarti teisiniai santykiai.
Radviliškio rajono savivaldybės etninės kultūros ir amatų centro reorganizavimas reglamentuojamas Lietuvos Respublikos teisės aktais, nustatančiais biudžetinių įstaigų pertvarkymo tvarką.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Priėmus sprendimą, bus racionaliai paskirstytos lėšos, bus mažinamos administracinės išlaidos, daugiau dėmesio skiriama kultūrinės veiklos finansavimui. Siekiama optimizuoti administracinę struktūrą, sumažinti perteklines valdymo funkcijas ir užtikrinti efektyvesnį išteklių naudojimą. Veikla vyks pagal vieningą kultūros strategiją, suderinant miesto ir rajono prioritetus. Etninės kultūros veiklos bus integruotos į platesnius projektus, padidės jų matomumas ir pasiekiamumas. Svarbiausia – išliks etninės kultūros veiklų tęstinumas filiale.
. Galimos neigiamos priimto sprendimo projekto pasekmės ir kokių priemonių reiktų imtis, kad tokių pasekmių būtų išvengta.
Neigiamų pasekmių nenumatoma. 
. Kokius teisės aktus būtina priimti, kokius galiojančius teisės aktus būtina pakeisti

Pripažinti netekusiais galios Radviliškio rajono savivaldybės Etninės kultūros ir amatų centro nuostatus, patvirtintus Radviliškio rajono savivaldybės tarybos 2024 m. balandžio 11 d. sprendimu Nr. T-338.
. Sprendimo projektui įgyvendinti reikalingos lėšos, finansavimo šaltiniai.
Sprendimo projektui įgyvendinti lėšų nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Savivaldybės administracijos direktore, juristu, kalbininku, vicemerais ir meru.
. Numatomo teisinio reguliavimo poveikio vertinimo rezultatai.
Rezultatai nenumatomi. 
. Sprendimo projekto antikorupcinis vertinimas.
Antikorupciniam vertinimui sprendimo projektas neteikiamas. 
. Kiti, iniciatoriaus nuomone, reikalingi pagrindimai ir paaiškinimai.
Nėra.
. Pridedami dokumentai.
Nėra.



Kultūros, paveldosaugos ir turizmo skyriaus vyriausioji specialistė                         Milda Mineikytė-Juknė



